Megosztás

Civilnek, függetlennek vallja magát Kopcsó Gábor, az Új Lendület Miskolcért polgármesterjelöltje, miközben már az is árulkodó jel Fidesz-közeliségéről, hogy a város újságja ódákat zeng róla. (Veres Pált folyamatosan mocskolják, próbálják ellehetetleníteni. – A szerk.) A mi fiúnk-ként aposztrofált aspiráns azonban nem is óvatoskodik, mintha nem is venné komolyan a kampányt, mintha nem is érdekelné a győzelem. A napokban például Zárug Péter Farkassal kapták lencsevégre Miskolc egyik belvárosi éttermében. Zárugról köztudott, hogy a miskolci városvezetés kiemelt politikai tanácsadója, fideszes megmondóember.

Arról már korábban is írtunk, hogy Kopcsó Gábort több évtizedes barátság fűzi Zárughoz, sőt közös üzleti érdekeltségeik is voltak, vannak, külföldön is. Éppen ezért nehéz elhinni, hogy a magát függetlennek beállító jelölt valóban független lenne. Úgy tűnik, a “Mi fiúnk” szlogent egyedül a Fidesz tudja értelmezni a magát civilnek tartó jelölttel kapcsolatban, ezért időnként eligazítást tartanak a “gyereknek”, leginkább arról, mi is legyen a következő lépés a kampányban.

Megosztás